[Logo

Description automatically generated](https://www.kidsofdestiny.org/)

1.07 ဗာဗုလုန်ရဲတိုက်

ကမ္ဘာဦးကျမ်း ၁၁

ဟိုးရှေးရှေးတုန်းက ကမ္ဘာပေါ်မှာရှိနေတဲ့မကောင်းတဲ့သူတွေကို ဖယ်ရှားဖို့အတွက် ကမ္ဘာတစ်ခုလုံးကို ရေလွှမ်းမိုးသွားခဲ့တယ်။ ဘုရားသခင်က ဘုရားကိုကြောက်ရွံ့တဲ့နောဧ ဆိုတဲ့သူကိုခေါ်ပြီး၊ သူနဲ့သူ့မိသားစုတွေ၊ တိရစ္ဆာန်တွေရဲ့အသက်ကို ကယ်တင်နိုင်ဖို့ သင်္ဘောကြီးတစ်စင်းကို ဆောက်ခိုင်းတယ်။ ရက်ပေါင်းလေးဆယ်လုံး နေ့ရောညပါမိုးဆက်တိုက်ရွာပြီး ရေလွှမ်းမိုးခဲ့တယ်။ ကမ္ဘာ မြေကြီး သွေ့ခြောက်သွားတဲ့အခါ နောဧရဲ့မိသားစုဟာ သင်္ဘောကြီးထဲကနေ ထွက်လာကြတယ်။ သူ့သားတွေဟာ ကိုယ့်မိသားစု ကိုယ်စီ ဖြစ်လာကြတယ်။ နှစ်ပေါင်းများစွာကြာပြီးနောက်၊ နောဧဟာ မြေးမြစ်တွေရလာတယ်။ နောက်ပိုင်းများ ကလေးတွေ အများကြီးမွေးဖွားကြတယ်။ နှစ်ပေါင်းများစွာကြာတော့ ကမ္ဘာပေါ်မှာ လူတွေအများကြီးပြန်ဖြစ်လာတယ်။

အဲဒီအချိန်တုန်းက ကမ္ဘာပေါ်မှာရှိတဲ့လူတိုင်းက ဘာသာစကားတစ်မျိုးတည်းပြောဆိုကြတယ်။ အဲဒီလူသားအားလုံးဟာ နောဧရဲ့ သားတွေဖြစ်တဲ့ ရှေမ၊ ဟာမ၊ ယာဖက်တို့ကနေ ဆင်းသက်လာကြတဲ့သူတွေ ဖြစ်ပါတယ်။ နောဧရဲ့သားတွေက ဆင်းသက်တဲ့ သားသမီးတွေဟာ ဘုရားသခင်ရဲ့အကြံအစည်အတိုင်း မတူညီတဲ့နယ်မြေတွေမှာ ဖြန့်ကျက်နေကြမယ့်အစား၊ တစ်ယောက်နဲ့ တစ်ယောက်နီးကပ်စွာနေလိုကြတယ်။ သူတို့ဟာ အတူလာကြပြီး အကြံတစ်ခုကို ကြံစည်ကြတယ်။

“ငါတို့တွေ မြို့တစ်ခုကိုကိုယ့်ဟာကိုယ်တည်ဆောက်ကြစို့။ အမြင့်ကြီးဆောက်ပြီး ကောင်းကင်ထိမီတဲ့ရဲတိုက်ကြီးကို တည်ဆောက် ရအောင်။ ငါတို့တွေရဲ့ဂုဏ်သတင်းကျော်ဇောလာကြမယ်။ ဘုရားသခင်ဖြစ်စေချင်တဲ့အတိုင်း ငါတို့တတွေ တကွဲတပြား သီးခြား နေစရာ မလိုတော့ဘူး။ ငါတို့တွေဆက်ပြီး အတူတူနေကြမယ်။ ဒါဟာ ငါတို့ရဲ့ရွေးချယ်မှုပဲ။ ငါတို့တွေ ဘယ်တော့မှခွဲပြီးနေဖို့ မလိုတော့ဘူး။” လို့ သူတို့တွေအချင်းချင်း ပြောဆိုကြတယ်။

သူတို့တည်ဆောက်နေတဲ့အဆောက်အအုံကို ကြည့်ဖို့ ဘုရားသခင်ဆင်းလာတယ်။ ကောင်းကင်ထိရောက်အောင် ဆောက်နေကြ တဲ့ရဲတိုက်ကို မြင်သွားတယ်။ “သူတို့ဟာလူတစ်မျိုးတည်း၊ ဘာသာစကားတစ်မျိုးတည်းပြောကြလို့ တစ်ယောက်စကား တစ်ယောက် က နားလည်ပြီး သူတို့လုပ်ချင်တဲ့အရာကို ပြီးမြောက်အောင် လုပ်နိုင်ကြလိမ့်မယ်။ ဒီအရာက အစပဲရှိသေးတယ်။ ငါဖြစ်စေချင်တဲ့ အတိုင်း နယ်မြေသီးခြားခွဲခြားပြီး မတူညီတဲ့နေရာတွေမှာ နေထိုင်ကြဖို့ပြောတာကို နားမထောင်ဘဲ၊ ငါ့စကားကို မနာခံကြတော့ဘူး။ ဒီအချိန်မှာ သူတို့အတွက် မဖြစ်နိုင်တဲ့အရာမရှိတော့ဘူး။ ငါ့ကိုဆက်ပြီး မနာခံဘဲ ဆန့်ကျင်ဖက်ပြုကြတော့မယ်” လို့ ဘုရားသခင်ဟာ ကိုယ့်ဟာကိုယ်ရေရွတ်ပြောတယ်။

ဘုရားသခင်ဆီမှာလည်း အကြံအစည်ရှိပြီးသားပါ။ ဘုရားသခင်ရဲ့အကြံအစည်ဟာ အမြဲအနိုင်ရပြီးသားပါ။ လူတွေကတော့ သူတို့ လုပ်ချင်တာကို လုပ်နိုင်ပြီလို့ထင်ကြတယ်။ သူတို့ဆန္ဒအတိုင်းဆောက်ထားတဲ့ရဲတိုက်မှာ သူတို့နေထိုင်နိုင်ကြမယ်လို့ သူတို့ထင်ခဲ့ကြ တယ်။ ဒါပေမယ့် ဘုရားသခင်ဟာ တန်ခိုးအရှိဆုံးမို့ လူသားတွေလုပ်ဆောင်နေတဲ့အရာကို ပြောင်းလဲပစ်ဖို့ သူ့မှာ နည်းလမ်းတွေ ရှိပြီးသားဖြစ်တယ်။

“လာကြ၊ သူတို့ရဲ့ဘာသာစကားကို ရှုပ်ထွေးအောင်လုပ်ကြစို့။ သူတို့အချင်းချင်း တစ်ယောက်နဲ့တစ်ယောက်စကားမပေါက်ကြရင်၊ သူတို့ရဲ့အကြံအတိုင်းတည်ဆောက်မယ့် သူတို့ရဲ့ရဲတိုက်မြို့မှစပြီးအရာအားလုံးကို ဆက်လုပ်နိုင်ကြတော့မှာ မဟုတ်ဘူး” လို့ ဘုရားသခင်ဟာ ပြောပြီး.

အဲဒီနောက်ပိုင်း ဒီလိုဖြစ်လာတယ်။ သူတို့ဆောက်တဲ့မြို့ထဲကရဲတိုက်ဟာ ဗာဗုလုန်ရဲတိုက် လို့နာမည်သိလာရတယ်။ “ဗာဗုလုန်” ဆိုတဲ့စကားလုံးရဲ့အဓိပ္ပါယ်ဟာ “ရှုပ်ထွေးခြင်း” ဖြစ်တယ်။ တစ်ယောက်နဲ့တစ်ယောက်စကားကို နားမလည်နိုင်ကြတော့တဲ့အတွက် သူတို့အလုပ်ဖြစ်တဲ့ မြို့ကိုအတူဆက်လုပ်ဖို့မဖြစ်နိုင်ကြတော့ဘူး။ သူတို့အားလုံးဟာ တစ်ယောက်နဲ့တစ်ယောက် မတူညီတဲ့ဘာသာ စကားတွေပြောကြတယ်။ ကမ္ဘာမြေရဲ့မတူညီတဲ့ ဒေသတွေဆီကို ဖြန့်ကျက်နေထိုင်ရွှေ့ပြောင်းသွားကြဖို့ ဘုရားသခင်ပြုတဲ့အမှုပဲ ဖြစ်ပါတယ်။ ကိုယ့်ဒေသအသီးသီးမှာ ကိုယ်ပိုင်ဘာသာစကားအသီးသီးနဲ့ ရှိနေကြဖို့ဖြစ်လာတယ်။

ဒါတွေအားလုံးဟာ ဘုရားသခင်ရဲ့အကြံအစည်အတိုင်းသာ ဖြစ်တယ်။

1.07 ဗာဗုလုန်ရဲတိုက် - ဆရာလမ်းညွှန်

[Logo

Description automatically generated](https://www.kidsofdestiny.org/)အဓိကအချက်များ

၁) ကမ္ဘာပေါ်မှာရှိတဲ့ မကောင်းတဲ့လူတွေကိုဖျက်ဆီးပစ်ဖို့ ဘုရားသခင်က ရေလွှမ်းမိုးခြင်းကို စေလွှတ်ခဲ့တယ်။ ဘုရားအလိုအတိုင်း အသက်ရှင်တဲ့နောဧနဲ့ သူ့မိသားစုကိုကယ်တင်နိုင်ဖို့ ဘုရားသခင်က လှေကိုတည်ဆောက်ခိုင်းတယ်။ ရေလွှမ်းမိုးပြီးနောက်ပိုင်း နောဧရဲ့သားတွေဟာ သူတို့မိသားစုကိုယ်စီနဲ့ပွားများလာကြတယ်။ နှစ်ပေါင်းများစွာကြာတဲ့အခါ ကမ္ဘာပေါ်မှာ လူတွေအများကြီး ပြန်ဖြစ်လာတယ်။

၂) လူသားအားလုံးဟာ ဘာသာစကားတစ်မျိုးတည်းကို အသုံးပြုကြတယ်။ လူတွေဟာ ကိုယ့်ဟာကိုယ်မြို့တစ်မြို့ကို တည်ဆောက် ကြဖို့ အစီအစဉ်ပြုကြတယ်။ မြင့်မားလှတဲ့ရဲတိုက်တစ်ခုကို သူတို့စတင်တည်ဆောက်ကြတယ်။

၃) သူတို့ရဲ့လုပ်ဆောင်ချက်တွေကို ဘုရားသခင်မြင်တယ်။ လူတွေဟာ ဘုရားစကားကိုနားထောင်ခြင်းမရှိဘဲ ပြုမူနေတာကို တွေ့သွား တယ်။ ဘုရားသခင်က ကမ္ဘာမြေပေါ်မှာ လူတွေကိုပျံ့နှံ့နေထိုင်စေချင်တယ်။

၄) ဘုရားသခင်က လူတွေရဲ့ဘာသာစကားကို ရောထွေးရှုပ်ထွေးစေတယ်။ လူတွေဟာ တစ်ယောက်နဲ့တစ်ယောက် နားလည်အောင် ပြောဆိုဖို့ အဆင်မပြေတော့တဲ့နောက်မှာတော့ သူတို့စီစဉ်တည်ဆောက်နေတဲ့ မြို့သစ်နဲ့ရဲတိုက်တည်ဆောက်ခြင်းကို အဆုံးသတ် လိုက်ရတယ်။

၅) လူတွေဟာ ကမ္ဘာမြေရဲ့အစိတ်အပိုင်းအားလုံးဆီကို ရွှေ့ပြောင်းနေဖို့ ဘုရားသခင်လုပ်ခဲ့တယ်။ နယ်မြေဒေသတိုင်းမှာ မိမိတို့ရဲ့ ဘာသာစကားကိုယ်စီရှိကြဖို့ ဘုရားသခင်ရဲ့အကြံအစည်ပဲ ဖြစ်ပါတယ်။

မေးခွန်းများ

၁) ဒီလူသားတွေအားလုံး ဘယ်ကနေဆင်းသက်လာကြသလဲ?

၂) လူသားတွေက ဘာလုပ်ဖို့ကြံစည်ကြသလဲ?

၃) သူတို့အတွက် ဘုရားသခင်ရဲ့အကြံအစည်က ဘာလဲ?

၄) ဘုရားသခင်ရဲ့အကြံအစည်အတိုင်းဖြစ်ဖို့ ဘုရားသခင်ဘာလုပ်ခဲ့သလဲ?

၅) လူသားတွေအားလုံး ဘာဖြစ်သွားကြလဲ?

အဖြေများ

၁) လူသားတွေအားလုံးဟာ နောဧနဲ့သူ့သားတွေရဲ့မိသားစုတွေဆီကနေ ဆင်းသက်လာပါတယ်။

၂) လူသားတွေဟာ ကိုယ့်ဟာကိုယ် မြို့တစ်ခုကိုတည်ဆောက်ဖို့ ကြံစည်ကြပါတယ်။

၃) ဘုရားသခင်က လူသားတွေကမ္ဘာမြေကို နှံ့ပြားပြီး နေထိုင်ကြဖို့ အလိုတော်ရှိပါတယ်။

၄) ဘုရားသခင်က သူတို့ရဲ့ဘာသာစကားကိုရောထွေးစေပြီး၊ တစ်ယောက်နဲ့တစ်ယောက်စကားနားမလည်အောင် လုပ်ခဲ့ပါတယ်။

၅) လူသားတွေအားလုံးဟာ ကမ္ဘာမြေအနှံ့အပြားကိုရွှေ့ပြောင်းနေထိုင်ကြဖို့ ဖြစ်လာပါတယ်။

ကမ္ဘာဦးကျမ်း ၁၁