

**1.13 ယာကုပ်အိမ်ပြန်ခရီး**

ကမ္ဘာဦးကျမ်း ၃၁၊ ၃၂ နှင့် ၃၃

ယာကုပ်ဟာ သူ့မိခင်မြေကို ပြန်လာခဲ့တယ်။ သူဟာ သူ့မိခင်ရဲ့မောင်ဖြစ်တဲ့ လာဗန်နဲ့တွေ့ခဲ့ပြီး၊ သူ့သမီးတွေဖြစ်တဲ့ လေအာနဲ့ ရာခေလကို လက်ထပ်ခဲ့တယ်။ သူဟာ နှစ်အတော်များများနေပြီး၊ လာဗန်အတွက် အလုပ်လုပ်ပေးခဲ့တယ်။ လာဗန်က ယာကုပ် အပေါ်မှာ မတရားစွာ ဆက်ဆံခဲ့တယ်။ ဘုရားသခင်က ယာကုပ်ကို သူ့အဘိုးအာဗြဟံ၊ သူ့အဖေဣဇက်တို့ရဲ့ဒေသကို ပြန်ဖို့ ပြောခဲ့တယ်။ “သင်နဲ့ငါအတူရှိမယ်” လို့ ဘုရားသခင်ကပြောတယ်။

ယာကုပ်လုပ်သမျှအောင်မြင်လာတဲ့အခါ လာဗန်ဟာယာကုပ်ကို စိတ်ဆိုးလာတယ်။ ယာကုပ်အတွက် လုပ်အားခအနေနဲ့ ယာကုပ်ကို တိရစ္ဆာန်တွေကို ပေးတဲ့အခါ၊ ယာကုပ်ရဲ့တိရစ္ဆာန်တွေဟာ ကျန်မာသန်စွမ်းတဲ့အကောင်တွေဖြစ်တယ်။ လာဗန်ဟာ ယာကုပ်နဲ့သူ့ရဲ့ တိရစ္ဆာန်တွေကို ခွဲဝေတဲ့အခါမှာလည်း ယာကုပ်ပိုင်ဆိုင်တဲ့အကောင်တွေဟာ အကောင်းဆုံးဖြစ်နေခဲ့တယ်။

ယာကုပ်ရဲ့ဇနီးတွေဖြစ်တဲ့ လေအာနဲ့ရာခေလတို့ဟာလည်း သူနဲ့အတူထွက်သွားဖို့ သဘောတူကြတယ်။ “ဒီနေရာမှာ ဆက်ပြီးနေစရာ အကြောင်းမရှိဘူး” လို့ သူတို့ပြောတယ်။ “ငါတို့ဖခင်ဟာ ငါတို့ကို သူ့ကြွယ်ဝမှုတွေ ပေးမှာမဟုတ်တဲ့အတွက် သင့်ကို ဘုရားသခင် ပြောတဲ့အတိုင်း ဆက်လုပ်ကြစို့။”

ယာကုပ်ဟာ သူ့ဇနီးတွေနဲ့ ကလေးတွေကို ကုလားအုပ်ပေါ်စီးစေတယ်။ သူတို့ရှေ့မှာ သူပိုင်ဆိုင်တဲ့ တိရစ္ဆာန်တွေကို ထားတယ်။ သူပိုင်ဆိုင်သမျှကို ထုပ်ပိုးတယ်။ သူ့ဖခင်ဣဇက်နေထိုင်တဲ့ ခါနန်ပြည်ကို ရှေးရှုပြီး လျင်မြန်စွာထွက်ခွာလာကြပါတော့တယ်။

သူတို့ထွက်သွားတာကို နောက်မှလာဗန်ကသိသွားတဲ့အခါ ယာကုပ်နောက်ကို သူလိုက်တယ်။ “ဘာလို့ ငါ့သမီးတွေနဲ့ ငါမြေးတွေကို ငါ့ဆီက ခေါ်သွားတာလဲ?” လို့ လာဗန်က ယာကုပ်ကိုမေးတယ်။ “သင့်အတွက် နှစ်ပေါင်းနှစ်ဆယ် အလုပ်ခဲ့တယ်။ နေ့ရောညပါ အလုပ်ကိုကြိုးစားလုပ်တယ်။ ဒါပေမယ့် ငါ့အပေါ်မတရားခဲ့ဘူး။ ငါ့ဇနီးတွေကိုလည်း သင်အတင်းသိမ်းယူထားနိုင်လို့ ငါအမြန်ထွက် လာခဲ့တာဖြစ်တယ်” လို့ ယာကုပ်က လာဗန်ကိုပြန်ပြောခဲ့တယ်။

ယာကုပ်နဲ့လာဗန်ဟာ ဘုရားသခင်ရှေ့မှာ သဘာတူညီမှုရခဲ့ကြပြီး၊ စားသောက်ပွဲလုပ်ကြတယ်။ တစ်ယောက်နဲ့တစ်ယောက် ထိခိုက် နာကျင်အောင်မလုပ်ကြဖို့ သဘောတူကြတယ်။ ဘုရားသခင်ကပဲ သူတို့ကြားမှာ သက်သေပြုဖို့ သဘောတူကြတယ်။ လာဗန်က သူ့သမီးတွေနဲ့မြေးတွေကို နမ်းပြီး ကောင်းချီးပေးတယ်။ ပြီးတော့ လာဗန်ဟာ သူ့အိမ်ကိုပြန်သွားတယ်။

ယာကုပ်ဟာ သူ့အိမ်ပြန်ခရီးဆက်ခဲ့တယ်။ သူ့အပြန်လမ်းမှာ သူ့အစ်ကိုဧသောနဲ့တွေ့လိမ့်မယ်လို့ သူသိထားတယ်။ သူ့အစ်ကို ကို လက်ဆောင်ပေးဖို့ ရှေ့ပြေးသတင်းပို့သူတွေကို စေလွှတ်တယ်။ လွန်ခဲ့တဲ့နှစ်များစွာတုန်းက ယာကုပ်ဟာ သူ့ဖခင်ဆီက သားဦးနဲ့ ဆိုင်တဲ့ကောင်းချီးရဖို့အတွက် သူ့အစ်ကိုဧသောကို လှည့်စားခဲ့တာတွေ သူမှတ်မိနေသေးတယ်။ အဲဒီအတွက် သူ့အစ်ကိုက စိတ်ဆိုး နေဦးမှာ သူကြောက်နေတယ်။

ဧသောဟာ သူ့လူလေးရာနဲ့ သူ့ဆီကိုလာနေတာ ယာကုပ်တွေ့တယ်။ သူ့အစ်က သူ့ကိုတိုက်ခိုက်မှာ ယာကုပ်ကြောက်နေတယ်။ သူ့အစ်ကိုရဲ့လက်ကနေကယ်တင်ဖို့ ဘုရားသခင်ဆီ သူဆုတောင်းတယ်။ အစ်ကိုဧသောကို ယာကုပ်မြင်တဲ့အခါမှာ သူမြေပေါ်မှာ ပြပ်ဝပ်တယ်။ ဧသောဟာ သူ့ကိုတွေ့ဖို့ ပြေးသွားတယ်။ ဧသောက သူ့ကိုဖမ်းပြီး နမ်းရှုံ့တယ်။ သူတို့နှစ်ယောက်လုံး မျက်ရည်ကျ ကြတယ်။

ယာကုပ်နဲ့ဧသောဟာ ကိုယ့်လမ်းကိုယ်စီ ပြန်ကြတယ်။ ယာကုပ်ဟာ သူ့အိမ်ကိုဆက်ပြန်လာခဲ့တယ်။ ဧသောက သူသွားရမယ့်ခရီးကို ဆက်ထွက်လာခဲ့တယ်။

သူ့ကိုကူညီဖို့ ဘုရားသခင်ဆီမှာ ယာကုပ်ဆုတောင်းတယ်။ ဘုရားသခင်ဟာ သူကတိအတိုင်း ယာကုပ်ကိုစောင့်ရှောက်ပေးတယ်။ သူ့အစ်ကိုလက်ထဲကနေလည်း ယာကုပ်ကိုကယ်တင်ခဲ့တယ်။ ဧသောဟာ ယာကုပ်ကိုခွင့်လွှတ်ခဲ့ပြီး၊ အရင်လိုပြန်ချစ်ခင်ကြတယ်။

ကျွန်ုပ်တို့ဟာလည်း ဘုရားသခင်ရဲ့ကူညီမစမှုအတွက် တောင်းလျှောက်ရင်၊ ဘုရားသခင်က အံ့သြဖွယ်နည်းလမ်း များနဲ့ပြန်ပြီး အဖြေပေးတယ်။



**1.13 ယာကုပ်အိမ်ပြန်ခရီး - ဆရာလမ်းညွှန်**

အဓိကအချက်များ

၁) ယာကုပ်ဟာ သူ့မိခင်ရဲ့အစ်ကိုလာဗန်အတွက် နှစ်ပေါင်းများစွာ အလုပ်လုပ်ပေးရတယ်။ လာဗန်က သူ့အပေါ် မတရားခဲ့ဘူး။ သူ့ဖခင်ရှိရာအိမ်ကို ပြန်ဖို့ ဘုရားသခင်က ယာကုပ်ကိုပြောခဲ့တယ်။ “သင်နဲ့အတူရှိမယ်” လို့ ဘုရားသခင်ကပြောတယ်။

၂) ယာကုပ်ဟာ သူ့ဇနီးတွေ၊ သားသမီးတွေ၊ တိရစ္ဆာန်တွေနဲ့ပိုင်ဆိုင်သမျှအားလုံးကိုယူပြီး အမြန်ဆုံးထွက်သွားခဲ့တယ်။ သူတို့ထွက် သွားတာကို လာဗန်သိတဲ့အခါ သူတို့နောက်က လိုက်တယ်။

၃) “ငါ့သမီးတွေနဲ့မြေးတွေကို ဘာ့ကြောင့် ခေါ်သွားရတာလဲ?” လို့လာဗန်မေးတယ်။ “သင့်အတွက် ငါအလုပ်လုပ်ပေးခဲ့ပေမယ့် သင်ဟာ ငါ့အပေါ်မှာ မတရားစွာပြုတယ်။ ငါ့ဇနီးတွေကိုလည်း ငါ့ဆီကယူသွားမှာကြောက်တယ်” လို့ ယာကုပ်ကပြန်ဖြေတယ်။

၄) လာဗန်နဲ့ယာကုပ်ဟာ ဘုရားသခင်ရှေ့မှာပဲ သဘောတူညီမှုရခဲ့တယ်။ တစ်ယောက်နဲ့တစ်ယောက် ထိခိုက်နာကျင်အောင် မလုပ်ကြဖို့ သဘောတူကြတယ်။ သူတို့နှစ်ဦးကြားမှာ ဘုရားသခင်ကသက်သေဖြစ်တယ်။ လာဗန်ဟာ သူ့သမီးတွေ၊ မြေးတွေကို နမ်းပြီး ကောင်းချီးပေးတယ်။ အဲဒါပြီးတော့ သူ့အိမ်ကိုပြန်သွားခဲ့တယ်။

၅) သူ့အိမ်ပြန်လမ်းမှာ သူ့အစ်ကိုဧသောနဲ့တွေ့လိမ့်မယ်ဆိုတာ ယာကုပ်သိတယ်။ သူ့ဖခင်ဆီကနေ သားဦးနဲ့ဆိုင်တဲ့ကောင်းချီးတွေ ယူသွားခဲ့လို့ ဧသောကသူ့ကိုစိတ်ဆိုးနေဦးမှာကို သူကြောက်တယ်။ သူတို့နှစ်ယောက်တွေ့ကြတဲ့အခါ ယာကုပ်ဟာ ပြပ်ဝပ်ဦးချ ခဲ့တယ်။ ဧသောဟာ ယာကုပ်ဆီပြေးလာပြီး၊ သူ့ကိုဖက်နမ်းတယ်။ ဧသောဟာ သူ့ညီကိုခွင့်လွှတ်ခဲ့တယ်။

မေးခွန်းများ

၁) ဘယ်အရာက ယာကုပ်ကိုအိမ်ပြန်ဖို့ ဆုံးဖြတ်ချက်ချစေတာလဲ?

၂) ယာကုပ်နဲ့သူ့မိသားစုတွေ ထွက်သွားတာကိုသိတဲ့အခါ လာဗန်ဘာလုပ်သလဲ?

၃) လာဗန်နဲ့ယာကုပ်ဟာ ဘုရားသခင်ရှေ့မှာ ဘယ်လိုသဘောတူချက်ရခဲ့သလဲ?

၄) ယာကုပ်ဟာ သူ့အိမ်ပြန်လမ်းမှာ ဘာကြောင့်ဆက်ပြီးကြောက်ရွံ့နေရတာလဲ?

၅) ဧသောဟာ သူ့ညီယာကုပ်ကိုမြင်တဲ့အခါ ဘာလုပ်သလဲ?

အဖြေများ

၁) လာဗန်ဟာ ယာကုပ်အပေါ်မှာ တရားမျှတစွာမဆက်ဆံတဲ့အတွက် အိမ်ပြန်ဖို့သူဆုံးဖြတ်ခဲ့ပါတယ်။

၂) ယာကုပ်နဲ့သူ့မိသားစုတွေ ထွက်သွားပြီဆိုတာသိတဲ့အခါ လာဗန်ဟာသူတို့နောက်ကို လိုက်ပါတယ်။

၃) လာဗန်နဲ့ယာကုပ်ဟာ တစ်ယောက်ကိုတစ်ယောက်ထိခိုက်နာကျင်အောင်မလုပ်ကြဖို့ ဘုရားသခင်ရှေ့မှာ သဘောတူခဲ့ကြပါတယ်။

၄) ယာကုပ်ဟာ သူ့အစ်ကိုဧသောနဲ့တွေ့ရမှာဖြစ်တဲ့အတွက် သူကြောက်ရွံ့နေခဲ့ပါတယ်။

၅) ဧသောဟာသူ့ညီယာကုပ်ကိုမြင်တဲ့အခါ သူ့ဆီကိုပြေးသွားပြီး သူ့ကိုဖက်ကာနမ်းရှုံ့ပါတယ်။

ကမ္ဘာဦးကျမ်း ၃၁၊ ၃၂ နှင့် ၃၃

ကျွန်ုပ်တို့ ဘုရားသခင်ထံ အကူအညီတောင်းလျှောက်တဲ့အခါ၊ ဘုရားသခင်က အံ့သြဖွယ်ရာနည်းလမ်းနဲ့ ကျွန်ုပ်တို့ ဆုတောင်းချက်များကို အဖြေပေးပါတယ်။